Carlo Caffarra

Carlo Caffarra (født 1. juni 1938 i Samboseto di Busseto i provinsen Parma i Italia, død 6. september 2017 i Bologna) var katolsk kardinal og erkebiskop av Bologna. Caffarra ble regnet som ekspert på teologiske spørsmål om ekteskap og familie.

Liv og virke
 Bakgrunn
Carlo Caffarra var sønn av Ampelio Caffarra og Maria Contini og hadde tre søstre. Han gjennomførte sine prestestudier ved det biskoppelige seminaret i Fidenza.

 Prest
Carlo Cafarra ble presteviet 2. juli 1961 i Samboseto. Påfølgende studier ble avsluttet med doktorgrad i kirkerett fra det pavelige universitet Gregoriana i Roma og spesialisering i moralteologi ved det pavelige akademi Alfonianum.

Pave Paul VI utnevnte ham i 1974 til Den internasjonale teologkommisjon. I 1980 utnevnte pave Johannes Paul II ham til ekspert for ekteskaps- og familiespørsmål ved Bispesynoden. I 1981 gav pave Johannes Paul II ham i oppdrag å virkeliggjøre Det pavelige institutt Johannes Paul II for studier om ekteskap og familie. Han ledet dette instituttet frem til 1995.

 Biskop av Ferrara-Comacchio
Den 8. september 1995 ble han utnevnt til erkebiskop av erkebispedømmet Ferrara-Comacchio.  Han ble bispeviet den 21. oktober 1995 av kardinal Giacomo Biffi av Bologna; medkonsekrerende var kurieerkebiskop Giovanni Battista Re og biskop Carlo Poggi av Fidenza.

Erkebiskop av Bologna
Den 16. desember 2003 ble han forflyttet til erkebispestolen i Bologna.

 Kardinal 
Den 22. februar 2006 kunngjorde pave Benedikt XVI hans utnevnelse til kardinal. Selve kreeringen fant sted i konsistoriet den 24. mars.  Han deltak på konklavet i 2013 som etter pave benedikts overraskende fratreden valgte den argentinske kardinal Bergoglio tin ny pave. I september 2015 utnevnte pave Frans ham til medlem av Kongregasjonen for salig- og helligkåringer i Vatikanet.Tägliches Bulletin, 2015-09-26 Den 27. oktober 2015 innvilget han kardinal Caffarras aldersbetingede søknad om fratreden fra sitt verv i Bologna.Rinuncia dell’Arcivescovo Metropolita di Bologna (Italia) e nomina del nuovo Arcivescovo Metropolita, Presseamt des Heiligen Stuhls, Tägliches Bulletin, 2015-10-27

Caffarra vakte deretter oppsikt som kritiker av pave Frans’ postsynodale skriv Amoris lætitia. Han var ved siden av kardinalene Joachim Meisner, Raymond Leo Burke og Walter Brandmüller en av underskriverne av det åpne brevet til pave Frans som uttrykte tvil (dubia) ved moralteologiske punkter som ble aktualisert ved pavens skriv ved mulige tvetydigheter i spørsmål om behandlingen av gjengifte skilte.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937 
 Pave Paul VI (1897-1978) *1954
 Kardinal Giovanni Umberto Colombo (1902-1992) *1960
 Kardinal Giacomo Biffi (1928-2015 ) *1976
 Kardinal Carlo Caffarra (1938-2017) *1995www.catholic-hierarchy.org caffarra, lest 30. november 2021

 Referanser 

 Eksterne lenker 

  Biografi på The Cardinals of the Holy Roman Church

Kategori:Italienske kardinaler
Kategori:Italienske katolske biskoper
Kategori:Italienske katolske teologer
Kategori:Moralteologer
Kategori:Kanonister
Kategori:Linjen Rebiba
Kategori:Personer fra provinsen Parma